Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την προσχώρηση της Κροατίας στη σύμβαση της 23ης Ιουλίου 1990 για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων /* COM/2013/0586 final/2 - 2013/0308 (CNS) */





ΑΙΤΙΟΛΟΓΙΚΗ ΕΚΘΕΣΗ Το άρθρο 3 παράγραφος 4 της πράξης προσχώρησης της Κροατίας στην Ευρωπαϊκή Ένωση, του 2011, προβλέπει ότι η Κροατία προσχωρεί στις συμβάσεις και στα πρωτόκολλα που παρατίθενται στο παράρτημα I της πράξης προσχώρησης και ότι οι εν λόγω συμβάσεις και πρωτόκολλα τίθενται σε ισχύ, για την Κροατία, κατά την ημερομηνία που θα ορίσει το Συμβούλιο. Σύμφωνα με το άρθρο 3 παράγραφος 5 της πράξης προσχώρησης, το Συμβούλιο, αποφασίζοντας ομοφώνως κατόπιν συστάσεως της Επιτροπής και μετά από διαβούλευση με το Ευρωπαϊκό Κοινοβούλιο, αποφασίζει να προβεί σε όλες τις απαιτούμενες λόγω της προσχώρησης της Κροατίας προσαρμογές των συμβάσεων και πρωτοκόλλων και δημοσιεύει τα προσαρμοσθέντα κείμενα στην Επίσημη Εφημερίδα της Ευρωπαϊκής Ένωσης. Ο κατάλογος των συμβάσεων και των πρωτοκόλλων του παραρτήματος I της πράξης προσχώρησης περιλαμβάνει τη σύμβαση 90/436/ΕΟΚ της 23ης Ιουλίου 1990 για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων (σύμβαση διαιτησίας), τη σύμβαση της 21ης Δεκεμβρίου 1995 για την προσχώρηση της Αυστρίας, της Φινλανδίας και της Σουηδίας στη σύμβαση διαιτησίας, το πρωτόκολλο της 25ης Μαΐου 1999 για την τροποποίηση της σύμβασης διαιτησίας και τη σύμβαση της 8ης Δεκεμβρίου 2004 σχετικά με την προσχώρηση της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στη σύμβαση διαιτησίας. Η σύμβαση διαιτησίας τροποποιήθηκε με το πρωτόκολλο της 25ης Μαΐου 1999 και τις συμβάσεις της 21ης Δεκεμβρίου 1995 και της 8ης Δεκεμβρίου 2004. Η Βουλγαρία και η Ρουμανία προσχώρησαν στη σύμβαση διαιτησίας δυνάμει της πράξης προσχώρησης του 2005. Με την απόφαση 2008/492/ΕΚ της 23ης Ιουνίου 2008 έγιναν οι απαιτούμενες προσαρμογές λόγω της προσχώρησης της Βουλγαρίας και της Ρουμανίας στη σύμβαση διαιτησίας και προσδιορίστηκε η ημερομηνία έναρξης της ισχύος της, όπως τροποποιήθηκε, σε σχέση με τη Βουλγαρία και τη Ρουμανία. Στόχος της παρούσας σύστασης της Επιτροπής για απόφαση του Συμβουλίου είναι να επιφέρει τις προσαρμογές που απαιτούνται λόγω της προσχώρησης της Κροατίας στη σύμβαση διαιτησίας, σύμφωνα με το άρθρο 3 παράγραφοι 4 και 5 της πράξης προσχώρησης του 2011. 2013/0308 (CNS) Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την προσχώρηση της Κροατίας στη σύμβαση της 23ης Ιουλίου 1990 για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση, Έχοντας υπόψη τη Συνθήκη για τη Λειτουργία της Ευρωπαϊκής Ένωσης, Έχοντας υπόψη την πράξη προσχώρησης της Κροατίας, και ιδίως τα άρθρα 3 παράγραφος 4 και 3παράγραφος 5, Έχοντας υπόψη τη σύσταση της Ευρωπαϊκής Επιτροπής[1], Έχοντας υπόψη τη γνώμη του Ευρωπαϊκού Κοινοβουλίου[2], Εκτιμώντας τα ακόλουθα: (1) Η σύμβαση 90/436/ΕΟΚ[3] (στο εξής «η σύμβαση διαιτησίας») υπεγράφη στις Βρυξέλλες στις 23 Ιουλίου 1990 και τέθηκε σε ισχύ την 1η Ιανουαρίου 1995. (2) Η σύμβαση διαιτησίας τροποποιήθηκε με πρωτόκολλο[4] το οποίο υπεγράφη στις 25 Μαΐου 1999, με σύμβαση που υπεγράφη στις 21 Δεκεμβρίου 1995[5], σύμβαση που υπεγράφη στις 8 Δεκεμβρίου 2004[6], καθώς και με την απόφαση 2008/492/EΚ της 23ης Ιουνίου 2008[7]. (3) Το άρθρο 3 παράγραφος 4 της πράξης προσχώρησης του 2011[8] προβλέπει ότι η Κροατία προσχωρεί στις συμβάσεις και στα πρωτόκολλα που παρατίθενται στο Παράρτημα I της πράξης προσχώρησης. Οι εν λόγω συμβάσεις και πρωτόκολλα τίθενται σε ισχύ, για την Κροατία, κατά την ημερομηνία που θα ορίσει το Συμβούλιο. (4) Σύμφωνα με το άρθρο 3 παράγραφος 5 της πράξης προσχώρησης του 2011 το Συμβούλιο αποφασίζει να προβεί σε όλες τις απαιτούμενες λόγω της προσχώρησης προσαρμογές των συμβάσεων και πρωτοκόλλων και δημοσιεύει τα προσαρμοσθέντα κείμενα στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΗΝ ΠΑΡΟΥΣΑ ΑΠΠΟΦΑΣΗ: Άρθρο 1 Η σύμβαση διαιτησίας τροποποιείται ως εξής: (1) Στο άρθρο 2παράγραφος 2, τα σημεία (i) έως (xxvii) αντικαθίστανται από το ακόλουθο κείμενο: «(i) στο Βέλγιο: (a) impôt des personnes physiques/personenbelasting (b) impôt des sociétés/vennootschapsbelasting (c) impôt des personnes morales/rechtspersonenbelasting (d) impôt des non-résidents/belasting der niet-verblijfhouders (e) taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting (ii) στη Βουλγαρία: (a) данък върху доходите на физическите лица (b) корпоративен данък (iii) στην Τσεχική Δημοκρατία: (a) daň z přijmů fyzických osob (b) daň z přijmů právnických osob (iv) στη Δανία: (a) indkomstskat til staten (b) den kommunale indkomstskat (c) den amtskommunale indkomstskat (v) στη Γερμανία: (a) Einkommensteuer (b) Koerperschaftsteuer (c) Gewerbesteuer, in so far as this tax is based on trading profits (vi) στην Εσθονία: (a) tulumaks (vii) στην Ιρλανδία: (a) Cáin Ioncaim (b) Cáin Chorparáide (viii) στην Ελλάδα: (a) φόρος εισοδήματος φυσικών προσώπων (b) φόρος εισοδήματος νομικών προσώπων (c) εισφορά υπέρ των επιχειρήσεων ύδρευσης και αποχέτευσης (ix) στην Ισπανία: (a) Impuesto sobre la Renta de las Personas Fisicas (b) Impuesto sobre Sociedades (c) Impuesto sobre la Renta de no Residentes (x) στη Γαλλία: (a) impôt sur le revenu (b) impôt sur les sociétés (xi) στην Κροατία: (a) porez na dohodak (b) porez na dobit (xii) στην Ιταλία: (a) imposta sul reddito delle persone fisiche (b) imposta sul reddito delle società (c) imposta regionale sulle attività produttive (xiii) στην Κύπρο: (a) Φόρος Εισοδήματος (b) Έκτακτη Εισφορά για την Άμυνα της Δημοκρατίας (xiv) στη Λετονία: (a) uzħēmumu ienākuma nodoklis (b) iedzīvotāju ienākuma nodoklis (xv) στη Λιθουανία: (a) Gyventojų pajamų mokestis (b) Pelno mokestis (xvi) στο Λουξεμβούργο: (a) impôt sur le revenu des personnes physiques (b) impôt sur le revenu des collectivités (c) impôt commercial, in so far as this tax is based on trading profits (xvii) στην Ουγγαρία: (a) személyi jövedelemadó (b) társasági adó (c) osztalékadó (xviii) στη Μάλτα: (a) taxxa fuq l-income (xix) στις Κάτω Χώρες: (a) inkomstenbelasting (b) vennootschapsbelasting (xx) στην Αυστρία: (a) Einkommensteuer (b) Körperschaftsteuer (xxi) στην Πολωνία: (a) podatek dochodowy od osób fizycznych (b) podatek dochodowy od osób prawnych (xxii) στην Πορτογαλία: (a) imposto sobre o rendimento das pessoas singulares (b) imposto sobre o rendimento das pessoas colectivas (c) derrama para os municípios sobre o imposto sobre o rendimento das pessoas colectivas (xxiii) στη Ρουμανία: (a) impozitul pe venit (b) impozitul pe profit (c) impozitul pe veniturile obținute din România de nerezidenți (xxiv) στη Σλοβενία: (a) dohodnina (b) davek od dobička pravnih oseb (xxv) στη Σλοβακία: (a) daň z príjmov právnických osôb (b) daň z príjmov fyzických osôb (xxvi) στη Φινλανδία: (a) valtion tuloverot/de statliga inkomstskatterna (b) yhteisöjen tulovero/inkomstskatten för samfund (c) kunnallisvero/kommunalskatten (d) kirkollisvero/kyrkoskatten (e) korkotulon lähdevero/källskatten å ränteinkomst (f) rajoitetusti verovelvollisen lähdevero/källskatten för begränsat skattskyldig (xxvii) στη Σουηδία: (a) statlig inkomstskatt (b) kupongskatt (c) kommunal inkomstskatt (xxviii) στο Ηνωμένο Βασίλειο: (a) Income Tax (b) Corporation Tax.» (2) Στο άρθρο 3 παράγραφος 1ο κατάλογος αντικαθίσταται από το ακόλουθο κείμενο: «– στο Βέλγιο: De Minister van Financiën or an authorised representative, Le Ministre des Finances or an authorised representative, – στη Βουλγαρία: Министъра на финансите или негов упълномощен представител, – στην Τσεχική Δημοκρατία: Ministr financí or an authorised representative, – στη Δανία: Skatteministeren or an authorised representative, – στη Γερμανία: Der Bundesminister der Finanzen or an authorised representative, – στην Εσθονία: Rahandusminister or an authorised representative – στην Ιρλανδία: The Revenue Commissioners or an authorised representative, – στην Ελλάδα: Ο Υπουργός των Οικονομικών or an authorised representative, – στην Ισπανία: El Ministro de Economía y Hacienda or an authorised representative, – στη Γαλλία: Le Ministre chargé du budget or an authorised representative, – στην Κροατία: Ministar financija or an authorised representative, – στην Ιταλία: Il Capo del Dipartimento per le Politiche Fiscali or an authorised representative, – στην Κύπρο: Ο Υπουργός Οικονομικών or an authorised representative, – στη Λετονία: Valsts ieņēmumu dienests, – στη Λιθουανία: Finansu ministras or an authorised representative, – στο Λουξεμβούργο: Le Ministre des Finances or an authorised representative, – στην Ουγγαρία: a pénzügyminiszter or an authorised representative, – στη Μάλτα: il-Ministru responsabbli għall-finanzi or an authorised representative, – στις Κάτω Χώρες: De Minister van Financiën or an authorised representative, – στην Αυστρία: Der Bundesminister für Finanzen or an authorised representative, – στην Πολωνία: Minister Finansów or an authorised representative, – στην Πορτογαλία: O Ministro das Finanças or an authorised representative, – στη Ρουμανία: Preşedintele Agenţiei Naţionale de Administrare Fiscală sau un reprezentant autorizat, – στη Σλοβενία: Ministrstvo za finance or an authorised representative, – στη Σλοβακία: Minister financií or an authorised representative, – στη Φινλανδία: Valtiovarainministeriö or an authorized representative, Finansministeriet or an authorized representative, – στη Σουηδία: Finansministern or an authorized representative, – στο Ηνωμένο Βασίλειο: The Commissioners of Inland Revenue or an authorised representative.» Άρθρο 2 Τα κείμενα της σύμβασης διαιτησίας και του πρωτοκόλλου της 25ης Μαΐου 1999, μαζί με τα κείμενα της σύμβασης της 21ης Δεκεμβρίου 1995 και της σύμβασης της 8ης Δεκεμβρίου 2004, που έχουν συνταχθεί στην κροατική γλώσσα[9], είναι εξίσου αυθεντικά με τα κείμενα των εν λόγω συμβάσεων και πρωτοκόλλων στις άλλες γλώσσες. Άρθρο 3 Η σύμβαση διαιτησίας, όπως τρποποιήθηκε με το πρωτόκολλο της 25ης Μαΐου 1999, τις συμβάσεις της 21ης Δεκεμβρίου 1995 και της 8ης Δεκεμβρίου 2004, την απόφαση 2008/492/Κ, καθώς και με την παρούσα απόφαση, τίθεται σε ισχύ την XXX[ημερομηνία] μεταξύ της Κροατίας και εκάστου των κρατών μελών της Ευρωπαϊκής Ένωσης. Άρθρο 4 Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης. Βρυξέλλες, Για το Συμβούλιο Ο/Η Πρόεδρος [1] ΕΕ L […] της […], σ. […]. [2] ΕΕ L […] της […], σ. […]. [3] Σύμβαση για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων (ΕΕ L 225 της 20.8.1990, σ. 10). [4] Πρωτόκολλο για την τροποποίηση της σύμβασης της 23ης Ιουλίου 1990 για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων (ΕΕ C 202 της 16.7.1999, σ. 1). [5] Σύμβαση σχετικά με την προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στη σύμβαση για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων (ΕΕ C 26 της 31.1.1996, σ. 1). [6] Σύμβαση σχετικά με την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στη σύμβαση για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων (ΕΕ C 160 της 30.6.2005, σ. 1). [7] Απόφαση του Συμβουλίου, της 23ης Ιουνίου 2008 , σχετικά με την προσχώρηση της Βουλγαρίας και της Ρουμανίας στη σύμβαση της 23ης Ιουλίου 1990 για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων (ΕΕ L 174 της 3.7.2008, σ. 1). [8] Πράξη περί των όρων προσχωρήσεως της Δημοκρατίας της Κροατίας και των προσαρμογών της Συνθήκης για την Ευρωπαϊκή Ένωση, της Συνθήκης για τη Λειτουργία της Ευρωπαϊκής Ένωσης και της Συνθήκης περί ιδρύσεως της Ευρωπαϊκής Κοινότητας Ατομικής Ενέργειας (ΕΕ L 112 της 24.4.2012, σ. 21). [9] Τα κροατικά κείμενα των συμβάσεων, του πρωτοκόλλου και της απόφασης 2008/492/EΚ θα δημοσιευθούν σε ειδική έκδοση της Επίσημης Εφημερίδας της Ευρωπαϊκής Έκδοσης σε μεταγενέστερη ημερομηνία.